KS Daily View 16 มี.ค. 2023
16 มีนาคม 2566

KS Daily View 16.03.2023 >>> SET ผันผวนจนถึงประชุม Fed สัปดาห์หน้า ความกังวลธนาคารสหรัฐ/ ยุโรปกดดันสินทรัพย์เสี่ยง SET คาดแกว่งตัวในกรอบ 1,515 -1,565 จุด หุ้นแนะนำวันนี้ BDMS, BGRIM
สรุปตลาดหุ้นเมื่อวาน
ในประเทศ : SET Index เมื่อวานนี้ Rebound แรงปิดที่ 1565.0 จุด (+2.7% DoD) โดยหุ้นที่ปรับขึ้นแรง คือ  PRTR(+40.3%DoD), AOT (+6.8%), DELTA(+4.3%DoD),  GULF (+3.1%DoD) ฯลฯ  ส่วนหุ้นที่ปรับตัวลงแรง ได้แก่ KBS -11.5%, JMART -6.96%, CK -2.1%,, ITC -1.87%เป็นต้น
ต่างประเทศ : ดัชนี Dow Jones -0.87% DoD, ดัชนี S&P500  -0.7% DoD, NASDAQ +0.05% โดย Sector ในดัชนี S&P500  แกว่งตัวบวกลบสลับกัน โดยกลุ่มที่ Outperform คือ  Communication Services (+1.5%), Utilities(+1.3%), Consumer Staples (+0.68%), IT (+0.03%) ส่วนกลุ่มที่ Underperform คือ Energy -5.42% (ลงตามราคาน้ำมันดิบ Brent -4.9%DoD  ปิดที่ 73.69 เหรียญฯ ,  กลุ่ม Materials  -3.3%, กลุ่ม Financials -2.84% ฯลฯ จากความกังวลประเด็นธนาคารเครดิต สวิส (Credit Suisse) ในยุโรป โดยเมื่อคืนราคาหุ้นปรับฐานแรง หลังจากธนาคารชาติซาอุดีอาระเบีย ผู้ถือหุ้นใหญ่ยืนยันว่าจะไม่อัดฉีดเงินช่วยเหลือ  และล่าสุด ธนาคารกลางสวิตเซอร์แลนด์ประกาศเข้ามาช่วยเหลือ ทั้งการจัดหาสภาพคล่อง ฯลฯ
กลยุทธ์การลงทุนวันนี้  ภาพของตลาดหุ้นโลกที่จะยังผันผวนต่อไปอย่างน้อย คือ การประชุม Fed ในวันที่ 22 มี.ค.2022  โดยประเด็นความกังวลประเด็นภาคธนาคาร หลังจากเริ่มจาก ภาคธนาคารในสหรัฐ อาทิ SVB ฯลฯ และเมื่อวานกลุ่มธนาคารในยุโรป Credit Suisse(เป็นปัญหาที่มีเดิมอยู่แล้ว)  จะลุกลามต่อไปในฝั่งประเทศอื่นหรือไม่  ทำให้ความกังวลประเด็นภาคธนาคาร จะเป็นปัจจัยกดดันสินทรัพย์เสี่ยงและตลาดหุ้นโลกและหุ้นไทย  และมีน้ำหนักกว่าประเด็นเรืองเงินเฟ้อสหรัฐที่ยังกดไม่ลง
Key ที่ต้องติดตามคือ
1. วันนี้ประชุมธนาคารกลางยุโรป(ECB) คาดอาจจะเห็นการชะลอ หรือ ขึ้นดอกเบี้ยน้อยกว่าที่ก่อนหน้าตลาดเคยคาดวว่ารอบนี้จะเห็นปรับขึ้นดอกเบี้ย Deposit Facility Rate ขึ้น 50bps. เป็น 3% และต้องติดตาม ประมาณการเศรษฐกิจยุโรปของ ECB และถ้อยแถลงของ ECB Lagarde   หลังจากสถานการณ์ธนาคารในยุโรปที่เริ่มมีประเด็น KS ประเมินว่า ปัญหาในยุโรปเราประเมินน่ากังวลน้อยกว่าในสหรัฐ  เพราะราคาพลังงานในยุโรปได้ปรับลดลงมาเร็วมากในช่วงที่ผ่านมาช่วยลดแรงกดดันด้านเงินเฟ้อ ทำให้ ECB ไม่มีแรงกดดันที่จะต้องเร่งขึ้นดอกเบี้ยเหมือน Fed  โดยปัญหาของ Credit Suisse (CS) มองว่าธนาคารกลางสวิสฯ (SNB) เตรียมรับมือมาในช่วงก่อนหน้า  และไม่ได้มีปัญหาคนแห่ถอนเงินหรือเหมือน SVB  เราประเมิน ECB ยังขึ้นดอกเบี้ยต่อเพื่อกดเงินเฟ้อให้ลงมาที่เป้า 2% vs. ดอกเบี้ยนโยบาย ECB ตอนนี้ 3.0% (คาดขึ้น 50bps. เป็น 3.5%) vs. เงินเฟ้อ ก.พ. ที่ 8.5% และ Core inflation ที่ 5.6% 
2. การประชุม Fed  วันที่ 22 มี.ค.2022   ล่าสุด ตลาด Fed funds futures คาดการณ์ว่าดอกเบี้ยสหรัฐจะ peak ที่ 5%+/- และคาดจะเห็นการลดดอกเบี้ยในครึ่งปีหลังเหลือ 4% โดยตลาดมีมุมมองว่าเงินเฟ้อสหรัฐจะปรับลงได้เอง หลังเหตุการณ์ SVB และราคาพลังงานที่เริ่มลดลง ซึ่งมีโอกาสที่ Fed จะรอเพื่อให้แน่ใจก่อนส่งสัญญาณลดดอกเบี้ย เพราะในอดีตเคยมีปัญหาตอนปี 1980 ที่ลดดอกเบี้ยแล้วเงินเฟ้อกลับมาเร่งจนต้องเร่งขึ้นดอกเบี้ยใหม่  โดยรวมเราประเมิน  Fed จะยังไม่จะกลับลำ U*-turn policy ก่อนจะมั่นใจว่ากดเงินเฟ้อสหรัฐได้ตามเป้าที่ 2%
โดยรวมทำให้เราประเมินตลาดหุ้นไทยในช่วงนี้มีโอกาสที่จะแกว่งตัวในกรอบ 1515-1565 จุดในระยะสั้น และระยะถัดไปมีโอกาสที่จะขึ้นไปซื้อ-ขายบริเวณ 1555-1585 จุด คาดแนวต้านสำคัญยังไม่น่าผ่าน 1600 จุด ประเมินหน้าหุ้นในช่วงนี้ระยะสั้น ตลาดจะผันผวน แนะนำให้อยู่กับหุ้น Defensive อาทิ กลุ่มโรงไฟฟ้า อาทิ BGRIM   และกลุ่มโรงพยาบาล อาทิ BDMS  กลุ่มขายสินค้าจำเป็น Consumer staple  อาทิ CPALL 
หุ้นกลุ่มที่คาดเป็นกระแสในวันนี้     กลุ่ม Upstream อาทิ PTTEP, PTT คาดราคาหุ้นวันนี้ยังจะถูกกดดันต่อตามราคาน้ำมันดิบ Brent ที่ปรับลงแรง  -4.9%DoD หรือนับตั้งแต่ต้นสัปดาห์ปรับลงรวม 11.4%wtd   ในทางตรงข้ามกลุ่มที่ได้ประโยชน์จากราคาน้ำมันปรับลง คือ กลุ่ม Anti commodity อาทิ  PTG, OR
ประเมินตลาดหุ้นไทยวันนี้คาดแกว่งในกรอบ 1,515 – 1,565 จุด หุ้นแนะนำ BDMS, BGRIM
Top pick
BDMS (ราคาพื้นฐาน 33.9 บาท)
1.) เราคาดว่ารายได้จะเติบโตขึ้น 7.4% เทียบกับแนวทางของผู้บริหารที่ 6-8% และ EBITDA margin ที่ 24.5% มากกว่าของผู้บริหารที่ตั้งไว้ที่ 24% กิจกรรมส่งเสริมการขายที่มากขึ้นของตลาดต่างชาติคาดจะช่วยหนุนรายได้จากผู้ป่วยต่างชาติให้เติบโตขึ้น ขณะที่การประหยัดต่อขนาดคาดจะช่วยให้ BDMS บริหารต้นทุนและค่าใช้จ่าย SG&A ได้ดีกว่าคู่แข่ง
2.) ราคาหุ้น BDMS ขณะนี้ซื้อขายด้วย PER ปี 66-67 ต่ำกว่าระดับเฉลี่ย 13 ปีก่อน
3.) เป็นหุ้นเด่นของในกลุ่มโรงพยาบาลของเรา และมองเป็นหุ้น Defensive ในช่วงที่ตลาดผันผวน
BGRIM (ราคาพื้นฐาน 64.5 บาท)
1.) เป็นหุ้น Defensive ในช่วงที่ตลาดผันผวน
2.) คาดได้ปัจจัยบวกจาก Bond Yields ที่ปรับลง
3.) ทิศทางการเติบโตของกำไร 1Q23 จะเติบโต QoQ
รายงานตัวเลขเศรษฐกิจ
วันพฤหัสฯ ติดตาม ตัวเลขส่งออกของญี่ปุ่นเดือน ก.พ. คาด +7.1% YoY ดุลการค้าของญี่ปุ่น เดือน ก.พ. คาด -Y1,069bn (เทียบเดือนก่อนหน้าที่ -Y3,496bn) ตัวเลข Housing Price Index ของจีนเดือน ก.พ. คาด -0.4% YoY ตัวเลข Building Permit ของสหรัฐฯ เดือน ก.พ. คาด +0.2% MoM เป็น 1.33M ตัวเลข Housing starts ของสหรัฐฯ เดือน ก.พ. คาด +0.5% MoM เป็น 1.31M ตัวเลข Philadelphia Fed Manufacturing Index เดือน มี.ค. คาด -14.5 จุด (ดีขึ้นจากเดือนก่อนหน้าที่ -24.3 จุด) ตัวเลข Initial Jobless Claim ของสหรัฐฯ รายสัปดาห์ คาด 205K (เทียบสัปดาห์ก่อนหน้าที่ 211K)
วันศุกร์ ติดตามตัวเลข Industrial Production ของสหรัฐฯ เดือน ก.พ. คาด +0.4% MoM ตัวเลข Michigan Consumer Sentiment ของสหรัฐฯ เดือน มี.ค. คาด flat MoM ที่ 67 จุด และ Michigan 5Y Inflation expectation ของสหรัฐฯ เดือน มี.ค. คาด 2.9% (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY